P. Hrušovský, predseda NR SR: (2004-06-29):
Prosím pána poslanca Blajska, aby z poverenia výboru pre sociálne veci a bývanie informoval Národnú radu o výsledku prerokúvania návrhu, ako aj o odporúčaní a stanovisku gestorského výboru. Pán poslanec, máte slovo. A. Blajsko, poslanec: Vážený pán predseda, kolegyne, kolegovia, spoločná správa Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie o výsledku prerokovania výročnej správy o činnosti a hospodárení Národného úradu práce vrátane účtovnej uzávierky za rok 2003. Výbor Národnej rady Slovenskej republiky pre sociálne veci a bývanie ako gestorský výbor k výročnej správe o činnosti a hospodárení Národného úradu práce vrátane účtovnej uzávierky za rok 2003 podáva Národnej rade Slovenskej republiky túto spoločnú správu výborov Národnej rady Slovenskej republiky. Predseda Národnej rady Slovenskej republiky rozhodnutím zo dňa 14. apríla 2004 č. 654 pridelil výročnú správu o činnosti a hospodárení Národného úradu práce vrátane účtovnej uzávierky za rok 2003 (tlač 702) na prerokovanie týmto výborom: Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Ako gestorský výbor určil Výbor Národnej rady Slovenskej republiky pre sociálne veci a bývanie. Výročnú správu o činnosti a hospodárení Národného úradu práce vrátane účtovnej uzávierky za rok 2003 prerokovali a odporučili Národnej rade Slovenskej republiky schváliť takto: Výbor Národnej rady Slovenskej republiky pre sociálne veci a bývanie uznesením z 9. júna 2004 č. 245 odporúča Národnej rade Slovenskej republiky správu schváliť s tým, že boli, nebudem vás informovať o všetkých číslach, ktoré máte v spoločnej správe uvedené na laviciach, len o základných údajoch, zdroje celkom 19,830 555 mld. slovenských korún, výdavky spolu 9,838 120 mld. Sk, bilančný rozdiel, zostatok 9,992 430 mld. Sk. Výbor Národnej rady Slovenskej republiky pre financie, rozpočet a menu uznesením z 10. júna 2004 č. 381 odporúča Národnej rade Slovenskej republiky správu schváliť s tým, že boli zdroje celkom 18,830 555 mld. Sk, výdavky spolu 9,838 120 mld. slovenských korún, bilančný rozdiel 9,992 430 mld. Sk. Výbor Národnej rady Slovenskej republiky pre sociálne veci a bývanie ako gestorský výbor na základe uznesení výboru k výročnej správe o činnosti a hospodárení Národného úradu práce vrátane účtovnej uzávierky za rok 2003 odporúča Národnej rade Slovenskej republiky predloženú správu schváliť. Gestorský výbor určil spoločného spravodajcu výboru Antona Blajska predložiť Národnej rade Slovenskej republiky spoločnú správu výborov o výsledku prerokovania výročnej správy o činnosti a hospodárení Národného úradu práce vrátane účtovnej uzávierky za rok 2003 a návrh uznesenia Národnej rady Slovenskej republiky. Spoločná správa Výboru Národnej rady Slovenskej republiky o výsledku prerokovania správy bola schválená uznesením Výboru Národnej rady Slovenskej republiky pre sociálne veci a bývanie zo 14. júna 2004 č. 255. Súčasťou spoločnej správy je aj návrh na uznesenie Národnej rady Slovenskej republiky k výročnej správe o činnosti a hospodárení Národného úradu práce vrátane účtovnej uzávierky za rok 2003 (tlač 702), že Národná rada Slovenskej republiky schvaľuje výročnú správu o činnosti a hospodárení Národného úradu práce vrátane ročnej účtovnej uzávierky za rok 2003 s tým, že boli zdroje celkom 19,830 550 mld. Sk, výdavky spolu 9,838 120 mld. Sk a bilančný rozdiel, zostatok 9,992 430 mld. Sk. Ďakujem za pozornosť. Pán predseda, skončil som.